A buega exterior d'a boira d'Oort define a buega d'o Sistema Solar y a extensión de l'esfera d'Hill d'o Sol. A boira exterior d'Oort ye unida de traza feble a lo Sistema Solar y, por tanto, se veye facilment afectada por l'atracción gravitacional d'as estrelas que pasan y d'a Vía Lactia mesma. Istas fuerzas ocasionalment desaloixan a os cometas d'as suyas orbitas dentro d'a boira y los ninvian enta l'interior d'o Sistema Solar. Seguntes as suyas orbitas, a mayoría d'os cometas de periodo curto pueden provenir d'o disco disperso, pero beluns encara pueden haber-se orichinau en a boira d'Oort.